Brand woed steeds naby SwellendamBrandbestryders in die Overberg sukkel Vrydag steeds om ŉ veldbrand in die berge bo Swellendam te blus. Die brand het reeds Donderdag in die gebied uitgebreek. Warm en winderige toestande benadeel hul pogings. Reinard Geldenhuys, hoof van die brandweer in die Overberg sê hulle bestook die gebied nou met waterbomme. “Op die oomblik kon ons al die lyne noord van die dorp in toom hou. Ons het steeds ŉ baie sterk lyn in die berg wat nou in ŉ oostelike rigting beweeg, wat dit moeilik maak om te beheer weens die sterk winde.”